Publication: Magyar Közlöny
Issue: MK-2003-74 (Year: 2003, Number: 74)
Era: 1990-2004
Section: 37/2003. (IV. 15.) OGY határozatban kapott felhatalmazás
Paragraph Index: 256

37/2003. (IV. 15.) OGY határozatban kapott felhatalmazás alapján a Kormány — a Magyar Köztársaság részérõl — aláírta a Cseh Köztársaságnak, az Észt Köztársaságnak, a Ciprusi Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Lengyel Köztársaságnak, a Szlovén Köztársaságnak és a Szlovák Köztársaságnak az Európai Unióhoz történõ csatlakozásáról szóló szerzõdést (a továbbiakban: csatlakozási szerzõdés). A csatlakozási szerzõdésben foglaltak alapján a csatlakozást követõ hét évig Magyarország fenntarthatja a külföldi állampolgárok, valamint belföldi és külföldi jogi személyek termõföldtulajon-szerzésére vonatkozó törvényi tilalmakat. A csatlakozási szerzõdés azonban arról is rendelkezik, hogy a magyar állampolgárokhoz hasonlóan szerezhetnek termõföldet azok a Magyarországon jogszerûen letelepedett EU-állampolgárok, akik egyéni vállalkozóként legalább három éve mezõgazdasági tevékenységet végeznek. A MIÉP által benyújtott kérdés alapján elrendelt népszavazás ez utóbbi, a csatlakozási szerzõdésben vállalt nemzetközi kötelezettséget meghiúsítaná. [csatlakozási szerzõdés X. melléklet 3. pont (2)]

Source: https://magyarkozlony.hu/hivatalos-lapok/20e1af0973255da062f16d82cae6a6ad52cf887e/dokumentumok/540c06180bbe576bebe66fa3c10801ae317bd8f5/letoltes